Či už niekto hľadá nové trvalé bydlisko alebo len prechodné miesto na prenájom, jeho prvá aj posledná otázka pri výbere nehnuteľnosti je rovnaká – bude sa mi tu dobre bývať, budem sa tu dobre cítiť? O tom, či je váš domov v atraktívnej lokalite, vo vhodnej veľkosti, so žiadanou dispozíciou, vybavením a za prijateľnú cenu, ho nemusíte presviedčať. Tieto otázky už má zodpovedané z inzerátu. Kladnú odpoveď na túto zásadnú otázku kupujúcich dáva služba home staging, ktorú môžete využiť už aj na Slovensku. Ako hovorí home stager z pripravsvojbyt.sk – je to umenie vytvoriť v byte či dome pocit ideálneho miesta pre nové bývanie. Pretože keď pripravujete svoj byt, dom do ponuky voľných nehnuteľností, stojíte pred výzvou predstaviť ho tak, aby zaujal už pri prvom videní na internete alebo v realitných novinách.
Keď sa rozhodnete, že si pri predaji svojho domu či bytu zavoláte na pomoc home stagingovú agentúru pripravsvojbyt.sk, pri vstupe k vám si položia rovnaké otázky, akú bude mať na mysli potenciálny záujemca. Ale na rozdiel od neho budú vďaka svojim skúsenostiam vidieť aj potenciál nehnuteľnosti a budú ho vedieť ukázať vám aj kupujúcim. "Skrášliť nehnuteľnosť dokážu nielen veľké rekonštrukcie, ale aj drobnosti, ktoré ľuďom v nej bývajúcim možno už dlhé roky často neprídu na um. Menej je niekedy viac – platí v prípade home stagingu dvojnásobne", vysvetľujú. Žiadne zástupy suvenírov na poličkách a skrinkách, kopy časopisov v stole a na stole, všetky malé spotrebiče po ruke na kuchynskej doske, či desiatky kvetov na parapetných doskách, veď sú také krásne.
Váš byt alebo dom sa stane po zásahu home stagera teplejší, útulnejší, usporiadanejší, preto aj lákavejší. "Veľa ľudí, keď uvidí svoj domov po mojich úpravách, neverí, že s takým málom sa dá urobiť taká veľká zmena", takto opisujú výsledok svojej práce na skrášľovaní nehnuteľností. Potom to už len pekne nafotiť a lákavá ponuka na atraktívnu nehnuteľnosť je na svete. Že to má naozaj zmysel, hodnotia aj Tatiana a Matej Kucharičoví, majitelia realitnej kancelárie Magnum Real, ktorá home staging so svojimi klientmi využíva. "Predaj takto upravených domov a bytov je oveľa rýchlejší a jednoduchší. A čo je najdôležitejšie pre predávajúcich, predajná cena zodpovedá ich očakávaniam. Príjemným bonusom na záver pre našich klientov je aj to, že nič z dekorácií a zariadenia, ktoré pri home stagingu použijú, nemusia sami vyberať a kupovať. O tom, že sa naša home stagerka vyzná, svedčia aj reakcie zákazníkov, ktorí si chcú často jednotlivé kúsky nechať a použiť ich vo svojom novom domove."